Ce spune Geoană despre viitorul secretar general al NATO și șansele președintelui Klaus Iohannis
Secretarul general adjunct al NATO, Mircea Geoană, a declarat joi, la Radio Europa FM, că țările membre ale Alianței vor ajunge „în timp util” la un consens cu privire la succesorul lui Jens Stoltenberg înainte de summitul care va avea loc în luna iulie, la Washington. În ce privește candidatura președintelui Klaus Iohannis, Geoană a precizat că decizia aparține țărilor aliate.